Komission direktiivi 82/318/ETY, annettu 2 päivänä huhtikuuta 1982, moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä annetun neuvoston direktiivin 76/115/ETY mukauttamisesta tekniseen kehitykseen



Virallinen lehti nro L 139 , 19/05/1982 s. 0009 - 0016

Suomenk. erityispainos Alue 13 Nide 12 s. 0017

Espanjank. erityispainos: Luku 13 Nide 12 s. 0162

Ruotsink. erityispainos Alue 13 Nide 12 s. 0017

Portugalink. erityispainos: Luku 13 Nide 12 s. 0162



KOMISSION DIREKTIIVI, annettu 2 päivänä huhtikuuta 1982, moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä annetun neuvoston direktiivin 76/115/ETY mukauttamisesta tekniseen kehitykseen (82/318/ETY) EUROOPAN YHTEISÖJEN KOMISSIO, JOKA ottaa huomioon Euroopan talousyhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna direktiivillä 80/1267/ETY(2), ja erityisesti sen 11 artiklan, ottaa huomioon moottoriajoneuvojen turvavöiden kiinnityspisteitä koskevan jäsenvaltioiden lainsäädännön lähentämisestä 18 päivänä joulukuuta 1975 annetun neuvoston direktiivin 76/115/ETY(3), sellaisena kuin se on viimeksi muutettuna direktiivillä 81/575/ETY(4), ja erityisesti sen 6 artiklan, sekä katsoo, että neuvosto on liikenneturvallisuuden edistämiseksi laajentanut direktiivillä 81/575/ETY direktiivin 76/115/ETY soveltamisalaa, johon siihen asti kuuluivat ainoastaan direktiivin 70/156/ETY liitteessä I määritellyt M1-luokan ajoneuvot, koskemaan kaikkia moottoriajoneuvoluokkia; sillä välin tapahtunut tekninen kehitys oli tehnyt tällaisen soveltamisalueen laajennuksen mahdolliseksi; tätä toimenpidettä täytäntöön pantaessa on kuitenkin välttämätöntä tarkistaa soveltamisalaltaan laajennetussa direktiivissä eriteltyjä vaatimuksia ja testejä; direktiivin soveltamisesta saatujen kokemusten perusteella on tarpeen saattaa tietyt määräykset paremmin vastaamaan todellisia testiolosuhteita, ja tässä direktiivissä säädetyt toimenpiteet ovat moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 76/115/ETY liitteitä I, II ja III tämän direktiivin liitteen mukaisesti. 2 artikla 1. Alkaen 1 päivästä lokakuuta 1982 jäsenvaltio ei saa M1-luokan moottoriajoneuvoilta turvavöiden kiinnityspisteisiin liittyvistä syistä - evätä ETY-tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusta tai evätä moottoriajoneuvotyypiltä kansallista tyyppihyväksyntää, taikka - kieltää ajoneuvojen ensimmäistä kertaa liikkeelle laskemista, jos tämäntyyppisten ajoneuvojen tai näiden ajoneuvojen turvavöiden kiinnityspisteet vastaavat direktiivissä 76/115/ETY, sellaisena kuin se on muutettuna tällä direktiivillä, vaatimuksia. 2. Alkaen 1 päivästä lokakuuta 1983 jäsenvaltiot M1-luokan moottoriajoneuvojen osalta - eivät saa enää antaa direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusta moottoriajoneuvotyypille, jonka turvavöiden kiinnityspisteet eivät vastaa vaatimuksia direktiivissä 76/115/ETY, sellaisena kuin se on muutettuna tällä direktiivillä, - saavat evätä kansallisen tyyppihyväksynnän moottoriajoneuvotyypeiltä, joiden turvavöiden kiinnityspisteet eivät vastaa direktiivin 76/115/ETY, sellaisena kuin se on muutettuna tällä direktiivillä, vaatimuksia. Direktiivin 76/115/ETY liitteessä I olevan 4.3.2 kohdan, sellaisena kuin se on alkuperäisessä toisinnossaan, mukaisesti hyväksyttyjen tiettyjen avoautojen ja autojen, joiden katto voidaan irrottaa, osalta edellä mainittu päivämäärä on korvattava päivämäärällä 1 päivänä lokakuuta 1986. 3. Alkaen 1 päivästä lokakuuta 1984 jäsenvaltiot saavat kieltää sellaisten M1-luokan ajoneuvojen ensimmäistä kertaa liikkeelle laskemisen, joiden turvavöiden kiinnityspisteet eivät ole direktiivin 76/115/ETY, sellaisena kuin se on muutettuna tällä direktiivillä, vaatimuksia. Tätä säännöstä ei sovelleta direktiivin 76/115/ETY, sellaisena kuin se on alkuperäisessä toisinnossaan, liitteessä I olevan 4.3.2 kohdan mukaisesti hyväksyttyihin tiettyihin avoautoihin ja autoihin, joiden katto voidaan irrottaa. 3 artikla 1. Alkaen 1 päivästä lokakuuta 1982 jäsenvaltio ei saa muiden ajoneuvojen kuin M1-luokan ajoneuvojen turvavöiden kiinnityspisteisiin liittyvistä syistä - evätä ETY-tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusta, tai evätä kansallista tyyppihyväksyntää moottoriajoneuvotyypiltä, taikka - kieltää ajoneuvojen ensimmäistä kertaa liikkeelle laskemista, jos tämäntyyppisten ajoneuvojen tai näiden ajoneuvojen turvavöiden kiinnityspisteet ovat direktiivin 76/115/ETY, sellaisena kuin se on muutettuna tällä direktiivillä, vaatimusten mukaiset. 2. Poiketen edellä 1 kohdasta, jäsenvaltio ei saa turvavöiden kiinnityspisteisiin liittyvistä syistä - evätä 30 päivään syyskuuta 1986 asti ETY-tyyppihyväksyntää tai kieltäytyä antamasta direktiivin 70/156/ETY 10 artiklan 1 kohdan viimeisessä luetelmakohdassa tarkoitettua todistusta, tai evätä kansallista tyyppihyväksyntää N2- ja N3-luokan moottoriajoneuvotyypiltä, - kieltää 30 päivään syyskuuta 1987 asti näiden luokkien ajoneuvojen ensimmäistä kertaa liikkeelle laskemista, jos tämäntyyppiset ajoneuvot tai nämä ajoneuvot ei ole varustettu turvavöiden kiinnityspisteillä. 4 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 1982. Niiden on ilmoitettava tästä komissiolle viipymättä. 5 artikla Tämä direktiivi on osoitettu kaikille jäsenvaltioille. Tehty Brysselissä 2 päivänä huhtikuuta 1982. Komission puolesta Karl-Heinz NARJES Komission jäsen (1) EYVL N:o L 42, 23.2.1970, s. 1 (2) EYVL N:o L 375, 31.12.1980, s. 34 (3) EYVL N:o L 24, 30.1.1976, s. 6 (4) EYVL N:o L 209, 29.7.1981, s. 30 LIITE Muutokset direktiivin 76/115/ETY liitteisiin LIITE I - MÄÄRITELMÄT, ETY-TYYPPIHYVÄKSYNNÄN HAKEMINEN, ETY-TYYPPIHYVÄKSYNTÄ, VAATIMUKSET, TESTIT, TUOTANNON VAATIMUSTENMUKAISUUS, OHJEET 1.9. Poistetaan ilmaisu "(tip-up)" englanninkielisestä toisinnosta. Muutetaan 2.2.1 kohta seuraavasti: "2.2.1 sopivassa mittakaavassa yleiset ajoneuvon rakennepiirustukset, jotka esittävät turvavöiden kiinnityspisteiden sijainnin ja (soveltuvin osin) turvavöiden tehollisten kiinnityspisteiden sijainnin ja yksityiskohtaiset piirustukset turvavöiden kiinnityspisteistä ja rakenteesta, johon ne on asennettu."Muutetaan 4.1.1 kohta seuraavasti: "4.1.1 H on direktiivin 77/649/ETY liitteessä III olevassa 1.1 kohdassa tarkoitettu vertailupiste, joka on määritettävä kyseisessä direktiivissä säädetyn menettelyn mukaisesti. 4.1.1.1 Piste H' on 4.1.1 kohdassa tarkoitettua pistettä H vastaava vertailupiste ja se on määritettävä kaikille istuimen tavanomaisille käyttöasennoille. 4.1.1.2 Piste R on direktiivin 77/649/ETY liitteessä III olevan 1.2 kohdan mukaisesti määritelty istuimen vertailupiste."Muutetaan 4.1.2 kohta seuraavasti: "4.1.2 Vertailuviiva on direktiivin 77/649/ETY liitteessä III olevan 3.4 kohdan mukaisesti määritelty suora viiva."Muutetaan 4.1.4 kohta seuraavasti: "4.1.4 Piste C on 450 mm pystysuoraan pisteen R yläpuolella sijaitseva piste. Jos 4.1.6. kohdassa määritelty etäisyys S on kuitenkin vähintään 280 mm ja jos valmistaja valitsee 4.4.4.3. kohdassa tarkoitetun vaihtoehtoisen kaavan BR = 280 mm + 0,8 S, pisteiden C ja R välisen pystysuuntaisen etäisyyden on oltava 500 mm."Muutetaan 4.1.5 kohdan ilmaisu "pisteen H" ilmaisuksi "pisteen H'". Muutetaan 4.1.6.2.1 kohta seuraavasti: "4.1.6.2.1 kuljettajan istuimen taso P on ajoneuvon pituussuuntaisen keskiviivan suuntainen pystytaso, joka ohjauspyörän kehän tasossa lävistää ohjauspyörän keskiön ohjauspyörän ollessa keskiasennossa, jos ohjauspyörä on säädettävä."Muutetaan 4.1.6.2.3 kohdan viimeinen rivi seuraavasti: "A ≥ 300 mm, jos yhdistelmäistuin on tarkoitettu useammalle kuin kahdelle matkustajalle."Lisätään 4.3.4 kohdan loppuun seuraava virke: "Tällaisessa tapauksessa riittää kaksi lattiakiinnityspistettä."Poistetaan 4.4.2.3 kohta. Lisätään hollanninkieliseen toisintoon 4.4.3 kohtaan ilmaisu "effectief". Muutetaan 4.4.3.1 kohta seuraavasti: "4.4.3.1 Kulmien á1 ja á2 on oltava 30°-80° kaikille tavanomaisille istuimen käyttöasennoille. Jos M1-luokan moottoriajoneuvon etuistuimissa vähintään toinen kulmista á1 ja á2 on vakio kaikissa tavanomaisissa käyttöasennoissa, sen arvon on oltava 60° ± 10°."Muutetaan 4.4.3.2 kohta seuraavasti: "4.4.3.2 Jos muihin kuin M1-luokan ajoneuvojen yhdistelmäistuintyyppisten takaistuimien ja säädettävien, 1.12 kohdan mukaisella säätölaitteella varustettujen istuimien selkänojan kulma on pienempi kuin 20° (ks. liitteessä III oleva kuva 1), kulmat á1 ja á2 saavat alittaa 4.4.3.1 kohdassa vaaditun pienimmän rajan, jos ne ovat vähintään 20° kaikissa tavanomaisissa käyttöasennoissa."Muutetaan 4.4.4.1 kohta seuraavasti: "4.4.4.1 Käytettäessä nauhanohjainta tai vastaavaa vyön tehollisen yläkiinnityspisteen sijaintiin vaikuttavaa laitetta, määritetään tämä sijainti tavalliseen tapaan ottamalla huomioon kiinnityspisteen paikka, kun nauhan pituussuuntainen keskiviiva kulkee pisteen J1 kautta, joka lasketaan peräkkäin pisteestä R lähtien kolmen seuraavan janan avulla: RZ, joka on vertailuviivan jana, joka mitataan ylöspäin pisteestä R ja on 530 mm pitkä, ZX, joka on ajoneuvon pituussuuntaiseen keskiviivaan nähden kohtisuorassa oleva jana, joka mitataan kiinnityspisteen suuntaan pisteestä Z ja on 120 mm pitkä, XJ1, joka on janojen RZ ja ZX määrittämään tasoon nähden kohtisuorassa oleva jana, joka mitataan eteenpäin pisteestä X ja on 60 mm pitkä. Piste J2 määritetään symmetrisesti pisteen J1 kanssa pituussuuntaisesta pystytasosta, joka kulkee 4.1.2 kohdassa määritetyn, istuimelle sijoitettua nukkea koskevan vertailuviivan kautta."Muutetaan 4.4.4.2 kohta seuraavasti: "4.4.4.2 Tehollisen yläkiinnityspisteen on sijaittava FN tason alapuolella, joka on kohtisuorassa istuimen pituussuuntaiseen keskiviivaan nähden ja muodostaa 65° kulman vertailuviivaan nähden. Takaistuimen osalta sallitaan 60° kulma. Tason FN on leikattava vertailuviiva pisteessä D siten, että DR = 315 mm + 1,8 S. Kuitenkin, jos S ≤ 200 mm, DR = 675 mm."Muutetaan 4.4.4.3 kohta seuraavasti: "4.4.4.3 Tehollisen yläkiinnityspisteen on sijaittava FK tason takana, joka on kohtisuorassa istuimen keskiviivaan nähden ja leikkaa 120° kulmassa vertailuviivan pisteessä B siten, että BR = 260 mm + S. Jos S ≥ 280 mm, valmistaja voi halutessaan käyttää mittaa BR = 260 mm + 0,8 S."Korvataan 4.4.4.5 kohdassa kirjain "H" kirjaimella "R". Muutetaan 4.4.4.6 kohta seuraavasti: "4.4.4.6 Vyön tehollisen yläkiinnityspisteen on sijaittava vaakatason yläpuolella, joka kulkee 4.1.4 kohdassa määritellyn pisteen C kautta."Muutetaan 4.4.4.7 kohta seuraavasti: "4.4.4.7 Edellä 4.3.1 kohdassa eritellyn yläkiinnityspisteen lisäksi voidaan käyttää myös muita tehollisia yläkiinnityspisteitä, jos ne täyttävät jonkin seuraavista edellytyksistä: 4.4.4.7.1 Lisäkiinnityspisteet ovat 4.4.4.1-4.4.4.6 kohdassa vahvistettujen vaatimusten mukaisia. 4.4.4.7.2 Lisäkiinnityspisteitä voidaan käyttää ilman apuvälineitä, jos ne ovat 4.4.4.5 ja 4.4.4.6 kohdassa vahvistettujen vaatimusten mukaisia ja sijaitsevat jollakin alueista, jotka syntyvät siirtämällä liitteen III kuvassa 1 esitetty alue pystysuunnassa 80 mm ylöspäin tai alaspäin. 4.4.4.7.3 Kiinnityspiste (kiinnityspisteet) on tarkoitettu nelipistevyölle, jotka ovat 4.4.4.6 kohdassa vahvistettujen vaatimusten mukaisia ja jotka sijaitsevat vertailuviivan kautta kulkevan poikittaistason takana ja: 4.4.4.7.3.1 jos kyseessä on yksi kiinnityspiste, se sijaitsee 4.4.4.1 kohdassa määriteltyjen pisteiden J1 ja J2 kautta kulkevien pystyviivojen rajaamien tasokulmien, joiden vaakaleikkaukset määritellään liitteen III kuvan 2 mukaisesti yhteisellä alueella, 4.4.4.7.3.2 jos kyseessä on kaksi kiinnityspistettä; ne sijaitsevat edellä määritellyistä sopivamman tasokulman alueella siten, että toinen kiinnityspiste ei sijaitse kauempana kuin 50 mm toisesta kiinnityspisteestä symmetrisesti sen peilikuvaan nähden olevasta asemasta tasolla P, joka määritellään 4.1.6 kohdassa kyseiselle istuimelle."Korvataan 4.5.1 kohdan hollanninkielisessä toisinnossa ilmaus "(7,16 duim)" ilmauksella "(7/16)". Lisätään 4.5.1 kohdan jälkeen uusi 4.5.2 ja 4.5.3 kohta: "4.5.2 Jos valmistaja on varustanut ajoneuvon turvavöillä, jotka on kiinnitetty kaikkiin kyseiselle istuimelle määrättyihin kiinnityspisteisiin, näiden kiinnityspisteiden ei tarvitse täyttää 4.5.1 kohdan vaatimuksia, jos ne ovat tämän direktiivin muiden vaatimusten mukaisia. Edellä 4.5.1 kohdan vaatimuksia myöskään ei sovelleta 4.4.4.7.3 kohdassa tarkoitettuihin lisäkiinnityspisteisiin. 4.5.3 Turvavyö on voitava irrottaa kiinnityspisteestään vaurioittamatta kiinnityspistettä."Muutetaan 5.1.2 kohta seuraavasti: "5.1.2 Hyväksymistestit suorittava tutkimuslaitos valitsee istuimelle asennettavan ja sijoitettavan ajo- tai käyttöasennon, joka on järjestelmän lujuuden kannalta mahdollisimman epäedullinen. Istuimien asento on ilmoitettava selosteessa. Jos istuimien selkänojan kaltevuutta voidaan säätää, istuimet on lukittava valmistajan ilmoittamaan asentoon tai tällaisten tietojen puuttuessa M1- ja N1-luokan ajoneuvoissa mahdollisimman lähelle 25° tehollista selkänojan kulmaa ja muihin luokkiin kuuluvissa ajoneuvoissa mahdollisimman lähelle 15° tehollista kulmaa."Korvataan 5.3.2 kohdassa ilmaisu "10° + 5°" ilmaisulla "10 ± 5°". Korvataan 5.3.3 kohdassa hollanninkielisessä toisinnossa ilmaisu "kort" ilmaisulla "snel". Lisätään 5.3.5.1 kohtaan seuraavasti: "Lisäksi, jos ajoneuvoissa käytetään useampia kuin 4.3 kohdassa vahvistettuja vyön kiinnityspisteitä, tällaisille kiinnityspisteille on suoritettava 5.4.5 kohdassa tarkoitettu testi, jossa kuormitukset kohdistetaan kiinnityspisteisiin laitteella, jolla jäljitellään näihin kiinnityspisteisiin asennettavaksi tarkoitetun turvavyötyypin geometrisiä olosuhteita."Lisätään 5.4.1.2, 5.4.1.3, 5.4.2.1 ja 5.4.2.2 kohtaan seuraavasti: "Muissa kuin M1- ja N1-luokan ajoneuvoissa testikuormituksen on oltava 675 ± 20 daN."Lisätään 5.4.3 kohtaan seuraavasti: "Muissa kuin M1- ja N1-luokan ajoneuvoissa testikuormituksen on oltava 1 110 ± 20 daN."Lisätään 5.4.4.2 kohtaan seuraava: "Muissa kuin M1- ja N1-luokan ajoneuvoissa tämän voiman on oltava kymmenen kertaa täydellisen istuimen paino."Lisätään 5.4.4.2 kohdan jälkeen uusi 5.4.5 kohta seuraavasti: "5.4.5 Erityistyyppisten turvavöiden testaus 5.4.5.1 Turvavyön kiinnityspisteisiin kiinnitettyyn vetolaitteeseen (ks. liitteessä IV oleva kuva 2) on kohdistettava suuruudeltaan 1 350 ± 20 daN testikuormitus laitteella, jolla jäljitellään olkanauhan tai olkanauhojen geometrisiä olosuhteita. 5.4.5.2 Samaan aikaan on suuruudeltaan 1 350 ± 20 daN voima kohdistettava vetolaitteeseen (ks. liitteessä IV oleva kuva 3), joka on kiinnitetty kahteen vyön lattiakiinnityspisteeseen. 5.4.5.3 Muissa kuin M1- ja N1-luokan ajoneuvoissa testikuormituksen on oltava 675 ± 20 daN."Muutetaan 5.5.2 kohta seuraavasti: "5.5.2 Tällaisten laitteiden käytön jälkeen kaikilla istuimilla istuvien matkustajien on vetovoiman loppumisen jälkeen voitava päästävä ulos ajoneuvosta käyttämällä käsin istuimien siirto- ja lukituslaitteita." LIITE II - LIITE AJONEUVOJEN ETY-TYYPPIHYVÄKSYNTÄTODISTUKSEEN: TURVAVÖIDEN KIINNITYSPISTEET Korvataan teksti alaviitteessä(1) seuraavasti: " "A" kolmipistevyö; "B" lantiovyö; "S" erikoisvyöt, joiden tyypit selvitetään kohdassa "Huomautukset"; "Ar", "Br" tai "Sr" kelauslaitteella varustetut vyöt; "Are", "Bre" tai "Sre" kelauslaitteella varustetut turvavyöt, joissa vähintään yhdessä kiinnityspisteessä on energianvaimennin." Muutetaan liitettä III seuraavasti: "LIITE III Kuva 1 Vyön tehollisten kiinnityspisteiden sijoituspaikat >VIITTAUS KAAVIOON> >VIITTAUS KAAVIOON> " >VIITTAUS KAAVIOON> >VIITTAUS KAAVIOON>